Diari Oficial de la Generalitat Valenciana


Sumari del DOGV 7395, del 04-11-2014 (2014/9991)

RESOLUCIÓ de 23 d'octubre de 2014, del director general d'Universitat, Estudis Superiors i Ciència, sobre eleccions a consells escolars dels centres superiors d'ensenyances artístiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9991


Data del document
:   23-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 23 d'octubre de 2014, del director general d'Universitat, Estudis Superiors i Ciència, sobre eleccions a consells escolars dels centres superiors d'ensenyances artístiques de la Comunitat Valenciana. [2014/9991]  
El Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques, disposa que el Reglament d'Organització i Funcionament dels Centres Superiors d'Ensenyances Artístiques regularà el consell de centre com a òrgan de participació de la comunitat educativa en el govern dels centres docents, amb l'acord previ del Consell de Direcció de l'Institut.  
Considerant l'actual tramitació del reglament específic per als centres superiors d'ensenyances artístiques i la necessitat del bon funcionament en aquells centres en què hi haja sectors buits.  
Vista la proposta del director de l'Institut Superior d'Ensenyances Artístiques de la Comunitat Valenciana, i fent ús de les competències que m'atribuïx l'article 17, apartat 1, lletres p i s, del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer. Convocatòria  
El dia 3 de desembre de 2014 se celebraran les eleccions al sector corresponent en aquells centres els consells escolars dels quals necessiten renovacions o hi haja vacants que corresponguen a la totalitat de llocs d'algun sector, o ambdós casos, seguint el procediment establit en el Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'Educació Secundària, i la composició prevista en l'apartat segon de la Resolució de 30 de setembre de 2008, de la Secretaria Autonòmica d'Educació de la Conselleria d'Educació, sobre eleccions a consells escolars de determinats centres docents no universitaris.  
  
  
Segon. Resultats  
Les dades de participació en el procés electoral i l'acta de la sessió de la junta electoral de proclamació de candidats electes seran remeses a l'ISEACV en el termini de 48 hores.  
  
Tercer. Eficàcia  
La present resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
Quart. Expressió de recursos  
Contra esta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Formació, de la Conselleria d'Educació, Cultura i Esport, en el termini d'un mes a comptar de la publicació en el Diari Oficial de la Comunitat Valenciana.  
  
València 23 d'octubre de 2014.- El director general d'Universitat, Estudis Superiors i Ciència: Felipe Palau Ramírez.